भाजपा राष्ट्रीय अध्यक्ष अमित शाह आज यहां भारतीय जनता युवा मोर्चा द्वारा आयोजित युवा सम्मेलन को संबोधित कर रहे थे। उन्होने कहा कि मध्यप्रदेश में आगामी चुनावों में शिवराज सरकार के १४ साल और केन्द्र की नरेन्द्र मोदी सरकार के साढे चार साल का कार्यकाल पिछली सरकारों के कार्यकाल पर भारी है। इस सरकारों में देश प्रदेश में विकास गति बढी है। गांवों में २४ घंटे बिजली, गरीबों को गैस चूल्हा , आवास हीनों को मकान देने की योजनाओं पर अमल हुआ है। इससे पूर्व की सरकारों में गैस के कूपन सांसदों को कितने दिये जाएं, कितने गांवों में बिजली पहुंचाई जाए ऐसे लक्ष्य निर्धारित किये जाते थे। अमित शाह ने कहा कि २०२२ में आजादी के ७५ वीं वर्षगांठ पर ऐसा कोई गरीब का घर नहीं होगा जिसमें गैस चूल्हा ना हो। हर गरीब के लिए शौचालय होगा। घुसपैठिये देश से बाहर होंगे।